《同盛眉庵携诸童子走湖干看山》
清代·张海珊

微阳发春妍，生意脱寒缚。万物观其始，即此道妙托。

童子携三五，泼泼熊可掬。临水坐不次，得意同一跃。

积水何澹澹，众山方莫莫。遥天见斜照，明翠荡无著。

一点白鸥来，偶与虚空泊。须臾天风起，鼓舞波涛作。

落落写琴声，和我山水乐。冥坐与心融，邈然尘想廊。

游尽意不尽，归途亦绰绰。

作者简介：（1782—1821）江苏震泽人，字越来，一字铁甫。道光元年举人，榜发，已暴卒。论学以程朱为归，而不废陆王。尤究心当世利弊。有《小安乐窝诗文集》。